**2024/05/30//** **Pranešimas žiniasklaidai**

**„Avia Solutions Group“ 2024 m. pirmo ketv. rezultatai: grupės pajamos augo 26 proc. iki 509 mln. Eur**

**„Avia Solutions Group“, didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikianti įmonių grupė paskelbė 2024 m. pirmo ketv. finansinius rezultatus: grupės pajamos augo 26 proc. iki 508,8 mln. Eur. Jas daugiausia generavo ženkliai augusios keleivinių skrydžių apimtys – grupės pajamos vien tik iš ACMI paslaugų keleiviniais orlaiviais augo 2,3 karto iki 216 mln. Eur.**

Bendrovės EBITDA siekė 11,9 mln. Eur., grynasis įmonės nuostolis sudarė 97,5 mln. – pirmo ketvirčio rezultatai atitiko lūkesčius, rezultatus daugiausia lėmė investicijos į orlaivių parko pajėgumus ir įgulas ruošiantis rekordiniam vasaros piko sezonui bei strateginė plėtra naujose rinkose.

Pirmąjį šių metų ketvirtį bendrovė orlaivių parką papildė 13 lėktuvų. Šiuo metu jame 171 keleiviniai ir 42 krovininiai orlaiviai. Nors pirmas ketvirtis aviacijoje įprastai laikomas mažiau pelningu, šiuo metu visas grupės orlaivių parkas, kuriame 213 orlaivių, jau išnuomotas gerai žinomoms Europos ir pasaulio avialinijų bendrovėms tokioms kaip „Lufthansa Group“, „Turkish Airlines“, „Wizz Air“, „TUI“, „IndiGo“ ir daugeliui kitų.

„Esame pilnai pasiruošę prognozuojamam rekordiškai aktyviam vasaros skrydžių sezonui, o grupės sukurta aviacijos paslaugų infrastruktūra ir dydis pasauliniu mastu suteikia didelį konkurencinį pranašumą ir lyderystę rinkoje“, – teigia „Avia Solutions Group“ generalinis direktorius Jonas Janukėnas.

„Avia Solutions Group“ nuosekliai įgyvendina plėtros strategiją Azijos ir Ramiojo vandenyno bei P. Amerikos regionuose, leidžiančią efektyviai valdyti sezoniškumą Europoje perkeliant lėktuvus iš vieno regiono į kitą. Pirmojo šių m. ketvirčio pradžioje bendrovė įsigijo Australijos avialinijų bendrovę „Skytrans“, o šių metų planuose – įsteigti ACMI paslaugas teikiančias oro linijų bendroves Filipinuose, Tailande, Malaizijoje bei Brazilijoje.

Airijoje registruota „Avia Solutions Group“ veikia 68 pasaulio šalyse, turi biurus Lietuvoje, Niujorke, Dubajuje, Dubline ir kituose pasaulio miestuose. Grupei priklauso daugiau nei 100 įmonių, kurios teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas ir kitas. „Avia Solutions Group“ komandą sudaro 12 000 aukštos kvalifikacijos aviacijos profesionalų.

**Apie „Avia Solutions Group“**

„Avia Solutions Group“ yra didžiausia pasaulyje ACMI (orlaivių nuoma su įgula, technine priežiūra ir draudimu) paslaugas teikiančių įmonių grupė, turinti 213 orlaivių parką. Grupei priklauso daugiau nei 100 įmonių, kurios teikia įvairias aviacijos paslaugas, tokias kaip orlaivių remontas, pilotų bei įgulos mokymai, antžeminis aptarnavimas ir kitas. „Avia Solutions Group“ komandą sudaro 12 000 aukštos kvalifikacijos aviacijos profesionalų.

Daugiau informacijos: www.aviasg.com

**Kontaktai žiniasklaidai:**

Silvija Šileikė  
Komunikacijos departamento direktorė  
Avia Solutions Group   
[silvija.sileike@aviasg.com](mailto:silvija.sileike@aviasg.com)   
+370 671 22697